open-index/open-wikipedia-markdown huggingface dataset:
גליזה 445

**גליזה 445** (נקרא גם **LHS 2459** וכן **AC+79 3888**) הוא ננס אדום בסיווג ספקטרלי M3.5V הממוקם בקבוצת הכוכבים ג'ירף, קרוב לכוכב הצפון. הכוכב ממוקם במרחק של 17.6 שנות אור מכדור הארץ והוא בעל בהירות נראית של 10.8.

לצופים הנמצאים מצפון לחוג הסרטן הוא ניתן לצפייה לכל אורך הלילה, אך אינו נראה בעין בלתי מזוינת. עקב היות הכוכב ננס אדום, מסתו נעה בין חמישית לשליש מסת שמש. מדענים מאמינים שמערכת השמש שבמרכזה ממוקם הכוכב מסוגלת לתמוך בחיים. גליזה 445 ידוע בכך שהוא מקור לקרינת רנטגן.

הגשושית וויאג'ר 1 תעבור במרחק של 1.7 שנות אור מהכוכב בעוד כ-40,000 שנים.

## מפגש עם השמש
כאשר גשושית הוויאג'ר 1 תתקרב לגליזה 445, הכוכב יהיה בדרכו לכיוון השמש, במרחק של 1.059 פארסק (3.45 שנות אור) מהשמש, אך עדיין הוא יהיה בעל בהירות הקטנה בחצי מסף הבהירות שניתן לראות בעין בלתי מזוינת מכדור הארץ. גם כאשר הכוכב יהיה בשיא קרבתו לשמש הוא עדיין לא יהיה הכוכב הקרוב ביותר לשמש.

## קישורים חיצוניים

* 

## הערות שוליים

ממוזער|350x350 פיקסלים|מרחקים של הכוכבים הקרובים מ-20,000 שנים בעבר עד 80,000 שנים בעתיד|ימין
קטגוריה:ננסים אדומים
קטגוריה:קבוצת הכוכבים ג'ירף
445
קטגוריה:קטלוג לויטן
פרסי בחירת הנוער 2016

**טקס [[פרסי בחירת הנוער]] לשנת 2016** התקיים ב-31 ביולי 2016 בפורום שבאינגלווד שבקליפורניה, ושודר בערוץ פוקס. את הטקס הנחו ג'ון סינה וויקטוריה ג'סטיס ולאורכו הופיעו האומנים סריאה, פלו ריידה, צ'ארלי פות', ני-יו וג'ייסון דירולו. לג'סטין טימברלייק הוענק בטקס זה את **פרס העשור**.

* מספר המועמדויות הרב ביותר: הסדרה "שקרניות קטנות", והאומן "ג'סטין ביבר" - 11 מועמדויות כל אחד
* מספר הזכיות הרב ביותר: הסדרה "שקרניות קטנות" - 6 זכיות

## מועמדויות וזכיות
### בחירת הקולנוע

### בחירת הטלוויזיה

### בחירת המוזיקה

### בחירת הספורט

### בחירת האופנה ושונות

## קישורים חיצוניים
* הכרזה על המועמדויות, באתר E! News
* הכרזה על המועמדויות, באתר TVLine
* הכרזה על המועמדויות, באתר בילבורד
* הכרזה על המועמדויות, באתר Gossip Cop
* זוכים, באתר הרשמי

## הערות שוליים

2016
הסנאט הרוסי

[ממוזער|אספת הסנאט בתקופת שלטון [פיוטר הגדול.]]
ממוזער|סנאטורים רוסים בתמונה קבוצתית, 1914.
ממוזער|בניין הסנאט, 1836.
[250px|ממוזער|פאבל איוואנוביץ' יאגוז'ינסקי, מקורבו של [פיוטר הגדול והגנרל פרוקורור הראשון של רוסיה]]
**הסנאט הרוסי**, או בשמו הרשמי **הסנאט המושל** (ברוסית: **Правительствующий сенат**), היה גוף הייעוץ הבכיר לצאר. הסנאט הוקם בשנת 1711. מתחילת המאה ה-18 ביצע הסנאט תפקידי פיקוח על פעילויות זרועות הממשל והיה לגוף הייעוץ הבכיר ביותר לצאר בענייני חקיקה ומשפט.

ראש הסנאט היה הגנרל פרוקורור של רוסיה, שכיהן הן כראש הסנאט והן כראש מערכת המשפט הרוסית, המשרה שקדמה למשרת התובע הכללי דהיום. הגנרל פרוקורור כיהן במקביל כשר המשפטים משנת 1802.

הוא פוזר לאחר מהפכת אוקטובר, בשנת 1917.
## היסטוריה
הסנאט היה גוף עליון לחקיקה ומשפט. הוא הוקם כדי להוות תחליף לדומה הבויארית, והפך לאחד מגופי המדינה החשובים באימפריה הרוסית. בראש הסנאט עמד הגנרל פרוקורור של רוסיה, ששימש כמקשר בין השליט לסנאט.

בשנת 1712 היו עשרה סנאטורים, אך עם השנים מספרם הלך וגדל.

הצאר אלכסנדר הראשון הקים את המועצה המדינית בתור גוף ייעוץ לצאר ורשות מחוקקת באימפריה הרוסית (בשנים 1905 - 1917 היא פעלה כבית תחתון בפרלמנט).

במאה ה-19 היה הסנאט לגוף הבכיר ביותר במערכת המשפט הרוסית, ושלט על כל גופי המשפט במדינה.
## הגנרל פרוקורור של רוסיה
הגנרל פרוקורור של רוסיה היה אחד מתפקידי המדינה הבכירים ביותר באימפריה הרוסית. המשרה נוסדה בצו קיסרי של פיוטר הגדול ב-12 בינואר 1722. מלכתחילה נועד הגנרל פרוקורור להיות ראש לשכת הסנאט והיה אחראי לוודא את יישום החלטות הסנאט וניהולו התקין. במקביל היה אמון על ניהול משרד התביעה הכללית, שעסק בפיקוח על החלטות מינהליות וערכאות משפטיות.

## ראו גם
* מועצת הפדרציה של רוסיה – הבית העליון בפרלמנט הרוסי, המכונה על פי רוב "סנאט" וחבריו הם סנאטורים
* ארמון הסנאט
* הלשכה החשאית

## לקריאה נוספת

*Steinberg, Mark D.; Riasanovsky, Nicholas Valentine (2005). A History of Russia. Oxford [Oxfordshire]: Oxford University Press. .

## קישורים חיצוניים

*תולדות הסנאט ומערכת המשפט הרוסית 
*הצו הרשמי של פיוטר הגדול להקמת הסנאט מקור 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רוסיה: היסטוריה
קטגוריה:האימפריה הרוסית: פוליטיקה
קטגוריה:רשויות מחוקקות לשעבר
גליזה 555

**גליזה 555** (נקרא גם בשם **HN במאזניים** או **LHS 2487**) הוא ננס אדום בעל סיווג ספקטרלי M4 הנמצא בקבוצת הכוכבים מאזניים במרחק של 20.2 שנות אור (6.2 פארסק) מכדור הארץ.

## קישורים חיצוניים

* 

## הערות שוליים

קטגוריה:ננסים אדומים
קטגוריה:קצרמר מדעי החלל
קטגוריה:קבוצת הכוכבים מאזניים
555
קטגוריה:קטלוג לויטן
HD 204521

**HD 204521**, נקרא גם **GJ 4194**, הוא כוכב דמוי שמש (סיווג ספקטרלי G5V) בעל בהירות נראית מדרגה 7.3 הנמצא במרחק של 83.9 שנות אור (25.7 פארסק) מכדור הארץ בקבוצת הכוכבים קפאוס, במרחק זוויתי קטן מהכוכב אלפירק אשר לו בהירות נראית מדרגה 3.2.

חישובים משנת 2018 משערים שהכוכב יעבור במרחק של  כ-8  שנות אור מהשמש בעוד 334,000 שנים.

## קישורים חיצוניים
* 

## הערות שוליים

קטגוריה:כוכבי הסדרה הראשית מסוג G
קטגוריה:קבוצת הכוכבים קפאוס
קטגוריה:קטלוג גליזה
קולין ארצ'ר

**קולין ארצ'ר** (בנורווגית: **Colin Archer**; 22 ביולי 1832 – 8 בפברואר 1921) היה אדריכל ימי ובונה ספינות מלרוויק, נורווגיה. הוריו היגרו לנורווגיה מסקוטלנד בשנת 1825. הוא עשה לו שם בבניית ספינות חזקות, בטוחות ומאריכות ימים.

## ביוגרפיה ועבודתו
לפני שהחל בקריירה של אדריכל ימי בנורווגיה, עשה תקופת-מה בקווינסלנד, אוסטרליה, עם כמה מאחיו. בעת שהותו שם, הפליג עם מטעו במעלה נהר פיצרוי, קווינסלנד, "כשזה היה כמעט, אם לא לגמרי, לא-נודע".

ארצ'ר והמספנה שלו נודעו בבניית ספינות בטוחות ובעלות משך חיים ארוך. הנודעת בספינותיו של קולין ארצ'ר הייתה הפראם, שנבנתה בהזמנת פריטיוף ננסן ולפי מפרט מדויק שלו, ושימשה את ננסן במשלחות שלו אל הקוטב הצפוני ובהמשך, את רואלד אמונדסן במשלחת הקוטב הדרומי ההיסטורית שלו, שכבשה לראשונה את הקוטב הדרומי; "פראם" שמורה עכשיו במוזיאון פראם באוסלו. ארצ'ר תכנן גם ספינת מפרשים איתנה ל-Redningsselskapet (החברה הנורווגית להצלה וחילוץ בים), שהייתה בשימוש שנים רבות ועכשיו ידועה כ"קולין ארצ'ר"; האבטיפוס של סירת ההצלה, "קולין ארצ'ר RS1", עודנה משמשת כמוזיאון צף. כמה ספינות מקוריות אחרות השייכות לחברת החילוץ וההצלה עדיין משייטות בים, בהן
''Frithjof Wiese'' RS40.

ארצ'ר הקדיש זמן רב לחישוב הדרך היעילה ביותר לעיצוב כלי שיט. עד היום ממשיכים מעצבי אוניות לבחון את עבודתו בבואם לעצב אוניות חדשות. לזכותו רשום עיצובן של יותר ממאתיים ספינות, בהן הפראם.

## מורשת
הספינות שתוכננו על ידי ארצ'ר הותאמו במאה ה-20 להפלגות ספארי. ב-1904, בנה לסופר
רוברט ארסקין צ'יילדרס סירה, שנקראה "אסגארד"; כיום מוצגת הסירה במוזיאון ונחשבת ליאכטה החשובה ביותר בתולדות אירלנד". בשנים הבאות השתמשו בוני ספינות אחרים בעיצוביו של ארצ'ר לבניית ספינות, שעשו להן שם בהפלגות הקפת כדור הארץ. החיקויים שנעשו משנות ה-70' ואילך בהשראת ספינות אלה עשו את סגנון העיצוב של ארצ'ר לפופולרי עד ימינו אלה.

## אותות כבוד
שתי ספינות חילוץ והצלה נקראו על שם ארצ'ר: ה"קולין ארצ'ר" משנת 1893 ובהמשך סירת ההצלה "קולין ארצ'ר". חצי האי קולין ארצ'ר, האי דבון, נונאווט מנציח את שמו.

מרוץ מפרשיות על שם קולין ארצ'ר, הנקרא גם הוא על שם בונה הספינות, מתקיים פעם בשנתיים. המירוץ מתחיל בלוורסוג, הולנד, ומסתיים בלרוויק, נורווגיה. המרחק הוא בסביבות 657 קילומטרים; משך המירוץ, בכפוף למזג האוויר וסוג הספינה, הוא בדרך כלל כשלושה, ארבעה או חמישה ימים.

## קישורים חיצוניים


* Home page (Norwegian) of RS1, first Colin Archer rescue boat
* Sail-Cutter Club Colin Archer (SCCA)



## הערות שוליים

קטגוריה:אדריכלים נורווגים
קטגוריה:נורווגים שנולדו ב-1832
קטגוריה:נפטרים ב-1921
פיתון קטן

**פיתון קטן** (Antaresia) הוא סוג של נחשים ממשפחת הפיתוניים בתוכו ישנם 4 מינים. בעבר הם נחשבו למינים בסוג פיתון מים (*Liasis*). 

הם חיים באוסטרליה בביצות ובערבות עשב והם מהקטנים שבפיתונים. אורכם הממוצע 1-1.5 מ'. הם בעלי ראש מעוגל ועיניים גדולות. חלקם נפוצים מאוד בהיתלות בענפים והמתנה לטרף שיעבור תחתיהם, אותו יטרפו על ידי לסתותיהם ושריריהם החזקים.

## מינים
*פיתון צ'ילדרן (*Antaresia childreni*)
*פיתון מנומר (*Antaresia maculosa*)
*פיתון גמדי (*Antaresia perthensis*)
*פיתון סטימסון (*Antaresia stimsoni*)

## קישורים חיצוניים

קטגוריה:בעלי חיים שתוארו ב-1984
קטגוריה:טקסונים שתוארו בידי קליף רוס ולינגטון
קטגוריה:פיתוניים
חנמאל בן שלום

לפי ספר ירמיהו, **חנמאל בן שלום** היה בן-דודו של הנביא ירמיהו.

שנה לפני חורבן ירושלים וגלות בבל נצטווה ירמיהו על ידי אלוהים לגאול את שדהו של חנמאל, כאות לכך שעם ישראל ישוב לארץ ישראל: . הוא שילם עליו "שִׁבְעָ֥ה שְׁקָלִ֖ים וַעֲשָׂרָ֥ה הַכָּֽסֶף".

לפי התלמוד הבבלי חנמאל היה נביא, כהן (כירמיהו), ומצאצאי רחב: "שמונה נביאים והם כהנים יצאו מרחב הזונה ואלו הן: נריה, ברוך ושריה, מחסיה, ירמיה, חלקיה, חנמאל ושלום. רבי יהודה אומר אף חולדה הנביאה מבני בניה של רחב הזונה היתה".

אברהם שליט מציג השערה אפשרית, שעל חנמאל בן שלום התייחס חנמאל המצרי, הכהן הגדול בתקופת המלך הורדוס, הנזכר אצל יוסף בן מתתיהו בשם "חננאל הבבלי". בעקבות המסורת הכפולה על מוצאו, מציג שליט את האפשרות שחנמאל בן שלום הוגלה לבבל אחרי כיבוש ירושלים, או שירד למצרים עם יוחנן בן קרח ואנשיו.

## הערות שוליים

קטגוריה:כהנים בתנ"ך
קטגוריה:אישים בספר ירמיהו
קטגוריה:פרשת בהר
מלומיס

**מלומיס** (שם מדעי: *Melomys*), הוא סוג של מכרסמים קטנים ממשפחת העכבריים החיים בדרום-מזרח אסיה ובאוסטרליה ואיי האוקיינוס השקט.

אחד המינים, מלומיס קי ברמבל (*Melomys rubicola*) הוא היונק הראשון שנכחד משונית ברמבל, כתוצאה מההתחממות העולמית.

## מיני הסוג
**Melomys aerosus*
**Melomys arcium*
**Melomys bannisteri*
**Melomys bougainville*
**Melomys burtoni*
**Melomys capensis*
**Melomys cervinipes*
**Melomys cooperae*
**Melomys dollmani*
**Melomys fraterculus*
**Melomys frigicola*
**Melomys fulgens*
**Melomys howi*
**Melomys leucogaster*
**Melomys lutillus*
**Melomys matambuai*
**Melomys obiensis*
**Melomys paveli*
*מלומיס קי ברמבל (*Melomys rubicola*) - נכחד
**Melomys rufescens*
**Melomys spechti*
**Melomys caurinus*
**Melomys talaudium*

## קישורים חיצוניים

קטגוריה:בעלי חיים שתוארו ב-1922
קטגוריה:טקסונים שתוארו בידי אולדפילד תומאס
קטגוריה:עכברים (תת-משפחה)
פיתון גמדי

**פיתון גמדי** (שם מדעי: *Antaresia perthensis*) הוא מין של נחש ממשפחת הפיתוניים החי במערב אוסטרליה.
## מאפיינים
זהו הפיתון הקטן ביותר בעולם ואורכו מגיע ל-50 ס"מ בלבד ולמשקל של 210 גרם (בהשוואה, המין הארוך ביותר במשפחה, פיתון מרושת יכול להגיע לאורך של 7.9 מ'). פיתונים אלה הם אדמדמים או כתומים בצבעם, כשפרטים בוגרים הופכים למעט יותר כהים מאחרים, ובעלי כתמים חומים לאורך הגוף עד לזנבם המעוגל. הם פעילים בעיקר בלילה.

תפוצתם היא במערב אוסטרליה ובכמה איים בחופים לידה באזורים טרופיים. תפוצתו העיקרית היא באזורי סלעים, במערות ובתלי טרמיטים. הם ניזונים מטרף קטן הכולל יונקים וזוחלים קטנים.

הנקבה מטילה 6 ביצים באדמה שבוקעות כעבור חודשיים.

## קישורים חיצוניים

## הערות שוליים

קטגוריה:טקסונים שתוארו בידי אוליב גריפית סטול
קטגוריה:פיתוניים
קטגוריה:אוסטרליה: זוחלים
קטגוריה:בעלי חיים שתוארו ב-1932
פיתון סטימסון

**פיתון סטימסון** (שם מדעי: *Antaresia stimsoni*) הוא מין של נחש ממשפחת הפיתוניים החי באוסטרליה.

הפיתון הוא נחש לא ארסי המגיע עד לאורך 100 ס"מ והוא בעל רצועות חומות על רקע בהיר באופן העוזר לו להסתוות על הקרקע. הראש רחב, העיניים ירוקות ועל השפתיים חיישנים הקולטים חום גוף.

הנחש מצוי בטבע מחופי מערב אוסטרליה ועד לאזורים המרכזים בכל מדינות אוסטרליה (למעט ויקטוריה). הוא אינו מצוי במזרח, צפון או דרום אוסטרליה אך מצוי באי דירק הארטוג . הוא מצוי בבתי גידול יבשים וסלעיים, כולל במדבר וברמות ההרריות של מרכז היבשת, וכן ביערות אקליפטוס, נקיקים וערבות שיחים. הוא מצוי גם בתלים של טרמיטים.

הנחש אורב לטרפו בשעות הלילה ומחכה לטרף קטן של יונקים, צפרדעים וזוחלים אחרים.

נחש זה הוא חיית מחמד פופולרית הדורשת גידול מועט. הוא איננו מסוכן לאדם.

## קישורים חיצוניים

## הערות שוליים

קטגוריה:בעלי חיים שתוארו ב-1985
קטגוריה:טקסונים שתוארו בידי לורנס א. סמית
קטגוריה:פיתוניים
קטגוריה:אוסטרליה: זוחלים
וילהלם שטמרמן

גנרל חיל התותחנים **וילהלם שטמרמן** (; 23 באוקטובר 1888 ראזטט, הקיסרות הגרמנית – 18 בפברואר 1944 צ'רקאסי, ברית המועצות) היה מפקד בכיר בוורמאכט שפיקד על קורפוס במלחמת העולם השנייה. הוא התפרסם בעיקר כמפקד הקורפוס ה-11 בקרב קורסון-צ'רקאסי שבמהלכו נהרג.

## ביוגרפיה
### קריירה מוקדמת
שטמרמן נולד ב-23 באוקטובר 1888, בעיר ראזטט שהשתייכה לדוכסות הגדולה של באדן שהייתה למעשה מחוז בתוך הקיסרות הגרמנית. את דרכו הצבאית החל ביוני 1908 כצוער בצבא הקיסרות הגרמנית, ובנובמבר 1909 הועלה לדרגת לוטננט. שטמרמן שירת ברגימנט התותחנים ה-14 (באדן), ולחם במסגרתו במלחמת העולם הראשונה. במהלך המלחמה בינואר 1915 הועלה לדרגת אוברלוטננט, ובאפריל 1917 לדרגת האופטמן. במהלך המלחמה עוטר בצלב הברזל מדרגה שנייה, על הצטיינות בשדה הקרב.

עם התפרקות הצבא הקיסרי בעקבות המלחמה עבר שטמרמן לצבא החדש, הרייכסווהר, והיה מורה בבית ספר צבאי במינכן. באביב 1925 מונה למפקד סוללה ברגימנט התותחנים ה-5 ובאפריל 1930 קודם לדרגת מיור. בפברואר 1934 הועלה לדרגת אוברסט-לוטננט, ובמרץ 1936 לדרגת אוברסט (מקביל לאלוף-משנה בצה"ל). באוקטובר 1937 מונה כראש המטה של הקורפוס ה-13 ובאוגוסט 1939 הועלה לדרגת גנרל-מיור.

### מלחמת העולם השנייה

שטמרמן השתתף עם הקורפוס ה-13 במערכה בפולין. בראשית שנת 1941 קיבל את הפיקוד על הדיוויזיה ה-296 שזה עתה הוקמה. הוא הוביל את הדיוויזיה בשלבי הפתיחה של מבצע ברברוסה. ב-1 באוגוסט של אותה שנה הועלה לדרגת גנרל-לוטננט. בתחילת ינואר 1942 נפצע קשה. ב-11 בחודש הוענק לו עיטור הצלב הגרמני בזהב, אך בשל פציעתו נאלץ לוותר על תפקידו כמפקד הדיוויזיה. ב-1 במרץ 1942 שוחרר מבית החולים והועבר לכוחות העתודה של ה-OKH. ב-1 בדצמבר הועלה שטמרמן לדרגת גנרל חיל התותחנים וב-5 בדצמבר 1943 מונה למפקד הקורפוס ה-11 שפעל באזור קייב שבאוקראינה. 

הקורפוס ה-11 היה חלק מכוח גרמני שכותר בידי כוחות הצבא האדום במבלט קורסון-צ'רקאסי בגדה המערבית של נהר דנייפר במהלך קרב קורסון-צ'רקאסי, בתחילת 1944. בסוף ינואר 1944 קיבל שטמרמן את הפיקוד על כל הכוחות שכותרו ב"כיס" הגרמני שנוצר באזור קורסון. "כוח שטמרמן" לחם בתוך הכיתור במשך כמעט שלושה שבועות, תוך שהוא מנסה לחבור לכוחות החילוץ שנשלחו לעזרתו. ב-7 בפברואר 1944 הוענק לשטמרמן צלב האבירים של צלב הברזל" אולם המצב של כוחו הפך נואש יותר ויותר והוא נדחק לשטח צר שהיה מוקף מכל עבריו בכוחות סובייטיים. בלילה שבין 16 ל-17 בפברואר ניסה "כוח שטמרמן" לפרוץ את טבעת הכיתור הסובייטית ולחבור לכוחות הגרמניים באזור ליסיאנקה. במהלך הפריצה החוצה נהרג שטמרמן מפגז נ"ט שפגע ברכבו, אך חלק ניכר מהכוח שבפיקודו הצליח להגיע בשלום לקווים הגרמניים. בדו"ח הגרמני הרשמי של האירוע נאמר: "הצבא איבד מפקד מוכשר במיוחד". לאחר מותו הוספו עלי אלון לצלב האבירים של צלב הברזל שלו.

## לקריאה נוספת
* גאורגי ק. ז'וקוב, "**זכרונות המרשל ז'וקוב**", הוצאת מערכות, 1982.
* אלכסנדר ורט, "**רוסיה במלחמה 1945-1941**", הוצאת מערכות, 1968.

* David Glantz & Harold Orenstein, "**The Battle for the Ukraine - The Red Army Korsun-Shevchenkovskii Operation, 1944**", 2003
* Douglas E. Nash, "**Hell's Gate: The Battle of the Cherkassy Pocket, January–February 1944**", RZM Publishing, 2002


## קישורים חיצוניים
* וילהלם שטמרמן באתר lexikon-der-wehrmacht 
* וילהלם שטמרמן באתר TracesOfWar 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1888
קטגוריה:גרמנים שנפטרו ב-1944
פעילי יום

[ממוזער|[נשר מקראי במעוף מול השמש. הנשר פעיל רק בשעות היום.]]
[ממוזער|מינים רבים של [פרפרים פעילים ביום משום שאז נפתחים הפרחים מהם ניזונים פרפרים אלו.]]
**[[בעלי חיים]] יומיים** או **פעילי יום** הם בעלי חיים הפעילים במשך שעות היום וישנים או לא-פעילים בשעות הדמדומים ובלילה. יצורים נוספים אינם ישנים כלל כמו החדף או שנחים הן בשעות היום והן בלילה ויוצאים בשעות דמדומים.

ישנם מינים רבים הפעילים במשך היום, כשהשמש מאירה ואפשר לראות בקלות. לחיות הפעילות בשעות כאלה ישנם מדוכים רבים יותר מהחיות הפעילות בלילה שאינם קולטים מספיק אור כדי לראות גוון רחב של צבעים. האור מאפשר ראייה למרחק רב יותר מאשר שעות החשיכה וזו הסיבה שדורסי היום פעילים בשעות היום, כדי שיוכלו להשתמש בעיניהם כדי לקלוט את הטרף מגבוה.

לחיות המצויות באזורים חמים ישנו צורך להימלט מהשמש החמה ולצנן את חומם, דבר שחלק מהחיות עושות על ידי פעילות לילית. לחלקם אוזניים גדולות דמויות מאוורר כמו אצל הפילים, ארנבת המדבר או הפרא, חלקם אוגרים שומן כמו הגמל, מה שעוזר בפירוק נוזלים ואחרים מסתתרים בשעות החמות בצל או מתחת לאדמה ואם יש אז גם במים.

באזורים קרים וארקטיים לעומת זאת, השמש נמצאת בשמיים 24 שעות במהלך הקיץ ואז היצורים החיים שם פעילים וקולטים חום עד לבוא החורף הקשה שמלווה בחשיכה מוחלטת. רק אז יוצאים היצורים הנכנסים לתרדמת חורף ממנוחתם. ישנם יצורים קטנים כמו הקוליברי שזקוקים למזון כל הזמן ולכן המנוחה שלהם דומה מאוד לתרדמת חורף, כדי שלא ימותו ברעב במהלך הלילה, בו הפרחים סגורים.

## צמחים פעילי יום
צמחים רבים הם פעילי יום או לילה, בהתאם לשעות הפעילות של החרק העיקרי המאביק אותם.

## ראו גם
*בעלי חיים ליליים
*בעלי חיים פעילי דמדומים

קטגוריה:אתולוגיה
קטגוריה:כרונוביולוגיה
קטגוריה:יום
כבשן סיד

**כבשן סיד** הוא תנור המשמש לייצור סיד באמצעות שריפת אבן גיר (סידן פחמתי). לצורך ייצור הסיד יש לשרוף את הגיר ולהגיע לטמפרטורה של 900 מעלות צלזיוס. אם בזמן השריפה התנור מגיע לטמפרטורה גבוהה מ-1,000 מעלות, החומר הופך להיות בלתי שמיש. שימוש בייצור סיד ידוע עוד בימי קדם לצורכי בנייה, ייצור פצצות ושימושים חקלאיים.

אבן גיר עשויה מסידן פחמתי (CaCO3). כשמחממים אותה לטמפרטורה גבוהה יותר מ-825 מעלות צלזיוס מתרחש תהליך שמפרק את התרכובות ומסלק מהן פחמן דו-חמצני (CO2). מה שנותר כשהגז מתאדה הוא תחמוצת סידן (CaO), שקרויה גם "סיד בוער". בשפת הכימיה התגובה מתוארת כך: CaCO3 → CaO + CO2.

חומר הבעירה לכבשני הסיד הופק מהצמח סירה קוצנית, בהיותו צמח המסוגל להגיע בבעירה לטמפרטורות גבוהות בזמן קצר.

## סוגי כבשנים
ישנם 2 סוגים עיקריים של כבשנים: **כבשני אבוקה** ו**כבשני ריצה**. המאפיין של כל הכבשנים הוא צורתם האליפטית, כאשר ישנו פתח אוורור בראש הכבשן ופתח לשריפה באחד הצדדים.

## כבשני סיד בארץ ישראל
כבשני סיד בארץ ישראל הוקמו בעיקר בתקופה העות'מאנית. רבים מהם נמצאים באזור המערבי של העיר מודיעין-מכבים-רעות.

מספר כבשני סיד נוספים, ניתן למצוא בגן לאומי מגדל צדק, סמוך לשכונה הדרומית של ראש העין.

### כבשני סיד בישראל

קובץ:Kavshan sid 2.JPG|כבשן סיד מהתקופה העות'מאנית בנחל ענבה
קובץ:Apollonia IMG 8391.JPG|כבשן סיד מהתקופה העות'מאנית בגן לאומי אפולוניה
קובץ:Elroi-60207.jpg|כבשן סיד מתחילת המאה ה-20 באלרואי
קובץ:Nachal (Wadi) Lotem lime kiln.jpg|כבשן סיד בנחל לוטם


## קישורים חיצוניים

## הערות שוליים

קטגוריה:תעשייה
קטגוריה:כבשנים
פעיל דמדומים

[ממוזער|בניגוד לשאר [דורסי לילה|דורסי הלילה, ינשוף השדות פעיל דווקא בשעות בין הערביים והדמדומים ולא בלילה.]]
**בעלי חיים פעילי דמדומים** הם בעלי חיים הפעילים רק בשעות הדמדומים שאחרי השקיעה ולפני הזריחה, אך ישנים במהלך רוב שעות היום ושעות הלילה. חלקם גם פעילים בלילות של ירח מלא או של יום מעונן. המונח אינו כוללני, וחלק מבעלי החיים פעילים רק לפני השקיעה, בעוד אחרים פעילים רק לפני הזריחה.

ישנם מספר בעלי חיים הפעילות בשעות אלה. חלקם מתגוננים מטמפרטורה קיצונית וחמה מדי ביום או קרה או חשוכה מדי בלילה. מינים אחרים פעילים אז כתוצאה מתחרות עם בעלי חיים אחרים ומינים אחרים פעילים בשעות אלה (בעיקר בשעות הבוקר המוקדמות) כחלק מהתגוננות מטורפים. חלק מהטורפים פעילים ביום ואחרים פעילים בלילה ומינים נטרפים רבים פעילים בשעות שבהם הטורפים פחות פעילים (כך עושים רבים מהמכרסמים). עם זאת טורפים מסוימים החלו להיות פעילים בשעות הדמדומים בהם טרפם מתחיל בפעילות. 

## גלריה

קובץ:VerLuisant.jpg|גחלילית זוהרת בחשיכה
קובץ:Lioness (Panthera leo) (7667239374).jpg|האריות פעילים בשעות אחרי הצהריים ולפני הערב
קובץ:Raccoon (Procyon lotor) 2.jpg|הדביבון פעיל לרוב בשעות הלילה, שבהן הוא מחפש אחר מזון
קובץ:Bats Sri Lanka.jpg|עטלפים פעילים בלילה וישנים ביום
קובץ:Porc formiguer.JPG|השנבוב הוא חיה לילית מתחפרת
קובץ:Cat November 2010-1a.jpg|החתול, כמו מרבית החתולים הגדולים, פעיל בשעות הלילה


## ראו גם
*בעלי חיים ליליים
*בעלי חיים יומיים

קטגוריה:אתולוגיה
קטגוריה:כרונוביולוגיה
אנתוני לופש

**אנתוני לופש** (בפורטוגזית: **Anthony Lopes**; נולד ב-1 באוקטובר 1990) הוא כדורגלן פורטוגלי המשחק בעמדת השוער בקבוצת נאנט מליגת העל הצרפתית ובנבחרת פורטוגל.

## קריירת מועדונים
לופש נולד בז'יבור, צרפת לאם ממוצא צרפתי ולאב ממוצא פורטוגזי. הוא החל לשחק בקבוצות הילדים של ליון בגיל 9. בעונת 2012/13 החל לשחק בקבוצה הבוגרת של המועדון כשוער שלישי. את הופעת הבכורה קבוצה ערך ב-31 באוקטובר 2012 בהפסד החוץ 1–3 לניס במסגרת גביע הליגה. ב-6 בדצמבר רשם את הופעת הבכורה האירופאית שלו בניצחון 0–2 על עירוני קריית שמונה במסגרת שלב המוקדמות של הליגה האירופאית. במשחק עצר מספר ניסיונות הבקעה וסייע לקבוצתו להעפיל לשלב הפלייאוף. ב-28 באפריל 2013 שיחק לראשונה במסגרת הליגה ושיחק בכל חמשת המשחקים האחרונים של העונה, בסיומה סיימה הקבוצה במקום השלישי והעפילה לליגת האלופות.

בעקבות פציעתו של רמי ורקוט קיבל לופש את אפודת השוער הראשון ונשאר בתפקיד זה גם לאחר החלמתו של ורקוט, שעזב מאוחר יותר את הקבוצה.

## נבחרת
לופש החל לשחק בנבחרות הצעירות של פורטוגל בשנת 2007 ועד שנת 2013 רשם 36 הופעות. את הופעת הבכורה שלו בנבחרת הבוגרת ערך ב-31 במרץ 2015 במסגרת משחק ידידות מול נבחרת כף ורדה. היה שותף לסגל הנבחרת שזכה באליפות היורו 2016 ובסגל למונדיאל 2018, אך לא שותף במשחקים.

## תארים
### מועדונים
; אולימפיק ליון
* הגביע הצרפתי" 2011/2012

### נבחרת פורטוגל
* יורו: 2016
* ליגת האומות: 2019

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:שוערי כדורגל פורטוגזים
קטגוריה:כדורגלני אולימפיק ליון
קטגוריה:כדורגלני נאנט
קטגוריה:כדורגלני נבחרת פורטוגל
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:פורטוגזים שנולדו ב-1990
פרה שומרת שבת

**פרה שומרת שבת** הוא סיפור יהודי נודע, אשר לפי הגרסה המקובלת מהפסיקתא רבתי מספר את מעשה התגיירותו של התנא רבי יוחנן בן תורתא. 

הסיפור מסופר בדרך כלל לשם המסר העיקרי העולה ממנו: מעלת שמירת השבת. הסיפור הוא על פרה שהתרגלה לשמירת השבת ברשות אדונה היהודי וממאנת לעבוד בשבת בעקשנות, ונכרי שהתגייר בעקבות שמירת השבת של הפרה. 

קיימות גרסאות שונות במדרש ובתלמוד לגבי זהות הגר והיהודי המוכר.

הסיפור נחשב לקלאסיקה שבסיפורי היהדות לנוער. הופיע בספרים, בספרונים, בקלטות, בסרטים ובמחזות.

## תוכן הסיפור
ליהודי אחד הייתה פרה שהוחזקה אצלו לשם חרישת שדהו. ירד היהודי מנכסיו, והחליט למכור את הפרה. קנה אותה ממנו גוי אחד.

הקונה חרש את שדהו בעזרתה בששת ימי השבוע ובהגיע יום השבת הניח עליה את העול אך הפרה אינה זזה, הכה אותה הגוי במקל שתחל בעבודה אך היא בשלה, יושבת ללא נוע. פנה לביתו של היהודי שמכר לו את הפרה, בתואנה כי הפרה מסבה לו צער. "קח את הפרה בחזרה והשב את כספי, כי היא לא עושה את העבודה שלמטרתה קניתיה" אמר הגוי.

הבין היהודי שהפרה ממאנת לעבוד מפני שנתרגלה ליום המנוחה השבועי כשהייתה ברשותו, אמר לו "הבא אותי אל הפרה ואעמידה". כשהביאה לחש היהודי באזנה: "פרה פרה, יודע אני כי התרגלת לשבות כשהיית ברשות ישראל, עתה בעוונותי ירדתי מנכסי ומכרתיך לנכרי, ולכן אינך צריכה לשמור כעת את השבת. בבקשה ממך החלי בעבודה". מיד קמה וחרשה.

נבהל הקונה וחשב שמא מעשה כישוף עשה "בבקשה טול את פרתך, כשניסיתי להקימה היא סירבה וכעת היא קמה כתוצאה מלחישתך!" אמר ליהודי. החל היהודי להרגיעו - "לא כישוף הוא, כי אם..." ושח לו את פרטי העניין. קיבל הגוי יראה מאלוהים, ואמר "מה הפרה שאין בה דעת מכירה בבוראה ועושה רצונו, אני שיש בי דעת לא מכירו ולא עושה רצונו?" הלך לרבני היהודים והתגייר. למד הרבה תורה והפך לתנא, ונקרא שמו רבי יוחנן בן תורתא, (בתרגום מארמית: יוחנן בנה של הפרה. כי היא גרמה להתגיירותו, ולפי ההשקפה היהודית המתגייר דומה לנולד, לכן נקרא "בן הפרה").

## גרסאות
הדעה המקובלת כיום הלקוחה מהתלמוד הירושלמי היא שרבי **יוחנן בן תורתא** היה הגר שהתגייר כתוצאה מהפרה, ולכן קראוהו **בן-תורתא** - "בן הפרה" בארמית. אך לדעת הריטב"א - רבי יוחנן בן תורתא הוא שמו של היהודי שמכר את הפרה. ניתן לפרש שמעלתו בסיפור שבגינו נקרא שמו על שם פרה על פי הריטב"א, הוא שבהמתו נהגה בהנהגה עילאית, כהנהגת בהמתן של צדיקים.

בספר "סדר הדורות" מובאות שתי גרסאות נוספות, שתיהן מייחסות את הכינוי "בן-תורתא" ליהודי שמכר את הפרה: הראשונה גורסת **[[רב הונא בן תורתא]]**, והשנייה, המצוטטת מתוך "ספר מעשיות קטן" מספרת סיפור כמעט זהה עם השם **[[רבי חנינא תורתייא|רבי חנינא בן תורתא]]**, היא ממשיכה, שהוא מכר את הפרה לפרסי אחד, ושהיהודי פרץ בבכי כשהפרסי רצה להשיב את הפרה. הגרסה האחרונה מסיימת, שהפרה היא גלגול נשמת המלכה ושתי, והתגלגלה בסיטואציה זו על-מנת לכפר על עוונותיה במניעת שמירת השבת, והנכרי שהתגייר הוא המלך אחשוורוש.

## בתרבות

* ב-2003 יצא סרט קולנוע חרדי הממחיז את הסיפור, בכיכובו של מיכאל וייגל, בהפקת מסורת הפקות ובבימויו של יוסי פורקוש.
* הסיפור הופיע בתוכנית "פרפרים של שבת" ששודרה בערוץ הופ!. בגרסה זו הפרה מוחלפת בסוסה.

* הסיפור מופיע גם בקלטת הילדים וההצגה "קבלת שבת עם רינת" של רינת גבאי, שם מכונה הפרה בשם ברכה.

## לקריאה נוספת
* איתמר דרורי, **פרה שומרת שבת**, בתוך: **אנציקלופדיה של הסיפור היהודי**, ב, רמת גן: בר-אילן, תשס"ט. עמ' 274–251.

## קישורים חיצוניים
* 

## הערות שוליים

קטגוריה:אגדות יהודיות
קטגוריה:בעלי חיים ביהדות
קטגוריה:שבת: בתרבות ובאמנות
קטגוריה:פרות בתרבות
קטגוריה:בעלי חיים מיתולוגיים
שקע סלטון

שמאל|ממוזער|250px|שקע סלטון הוא חלק מאגן הניקוז סלטון (השטח בירוק בהיר)
**שקע סלטון** (באנגלית: **Salton Sink**) הוא שקע בתוך מרזבת סלטון (Salton Trough) בעמקים קואצ'לה ואימפריאל של דרום-מזרח קליפורניה. השקע במדבר קולורדו, תת-אזור של האזור האקולוגי של מדבר סונורה. מים המתנקזים לאגן הניקוז הסגור נאספים בימת סלטון, המשתרעת בחלק הנמוך ביותר בשקע סלטון.

## גאולוגיה
שקע סלטון הוא אזור נמוך טופוגרפית בתוך מרזבת סלטון, אגן מתיחה טקטוני. מרזבת סלטון היא תוצאה של מתיחה ושקיעה של קרום כדור הארץ הנגרמים מפעילות משולבת של העתק סן אנדראס והרכס המזרח-פסיפי (East Pacific Rise). האזור הסייסמי בראולי (Brawley seismic zone), אזור טקטוני מתפשט המקשר בין הקצה הדרומי של העתק סן אנדראס להעתק אימפריאל בדרום קליפורניה, מהווה את הקצה הדרום-מזרחי של שקע סלטון. גבעות סלטון (Salton Buttes) הן כיפות לבה ריוליטיות בתוך השקע שהיו פעילות לפני 10,300 (1,000 ±) שנים.

## היסטוריה
ימה גדולה, ימת קאווייה, מילאה את השקע כמה פעמים מלפני 20,500 שנים עד לפני 300 שנים, והשאירה עדויות לקיומה בדמות ספסלים שהגלים חצבו בחלקים הגבוהים של גבעות סלטון. קיימות עדויות גאולוגיות לחוף קדום של ימת קאווייה ועל קו חוף קדום זה מצאו ארכאולוגים מלכודות לדגים בנויות באבן, ושרידים מפוחמים של עצמות דגים מקומיים. קווי חוף שונים מעידים כי השקע התמלא פעמים רבות, תוך יצירת ימה באורך 180 קילומטרים ובעומק של 90 מטרים. העדויות להיווצרות האחרונה של הימה הן מלכודות לדגים שנבנו 10 מטרים מתחת לקו המים הגבוה ביותר שהן בנות 1,000 עד 300 שנים.

בתקופה המודרנית הגיעו מי השיטפון מהקולורדו בשיטפון הגדול של 1862 ויצרו אגם באורך 95 קילומטרים ורוחב 50 קילומטרים. שיטפונות נוספים אירעו ב-1884 וב-1891. השיטפון של 1891 יצר אגם באורך 50 קילומטרים וברוחב 15 קילומטרים. שיטפון גדול עוד יותר התרחש ב-1905 שעה שהקולורדו פרץ את תעלת אלאמו, תעלת הטיה שבנייתה הסתיימה ארבע שנים קודם לכן, זרם דרך הערוצים היבשים של נחלי האכזב אלאמו (Alamo) וניו (New) ויצר את ימת סלטון של ימינו בעמק קואצ'לה שבשקע. סכר שהוקם ב-1907 עצר את השיטפון, אבל עדיין יש דליפות לימת סלטון.

## קישורים חיצוניים

## הערות שוליים

קטגוריה:ארצות הברית: אזורים
מנצנץ כוכב קטן

**"מנצנץ כוכב קטן"** או **"בין שמים לענן"** (באנגלית: **Twinkle, Twinkle, Little Star**) הוא שיר ערש אנגלי שחיברה המשוררת ג'יין טיילור בשנת 1806.

לחן השיר מבוסס על שיר ילדים צרפתי משנת 1761 בשם "*Ah! Vous dirai-je, Maman"* ("אה! אני אומר לך, אמא"), אשר שימש גם בשירים אחרים, כמו "Baa, Baa, Black Sheep" ושיר האלפבית האנגלי.

הלחן עובד על ידי המלחין וולפגנג אמדאוס מוצרט ב-12 גרסאות שונות, כאשר מוצארט שהה בפריז.

השיר תורגם לשפות רבות, ובהן עברית.

השיר הופיע לראשונה באוסף שירים של ג'יין טיילור ואחותה בשם "שירים לחדר התינוקות" (Rhymes for the Nursery), תחת הכותרת "הכוכב" (The Star). באינדקס שירי הפולק של רוד (Roud Folk Song Index), הוא מופיע תחת האינדקס 7666.

המשורר יהונתן גפן תרגם את השיר לעברית וכלל אותו בספרו לילדים **[[הכבש השישה עשר]]**.

## מילות השיר
לשיר חמישה בתים, אם כי רק השניים הראשונים מוכרים.

השיר מבוצע בדרך כלל בסולם דו מז'ור.
ממוזער|תווי השיר|320x320 פיקסלים

## קישורים חיצוניים

* מנצנץ כוכב קטן ב-14 שפות שונות, באתר יוטיוב
* מנצנץ כוכב קטן - שיר ילדים - שירי ערוץ בייבי, באתר יוטיוב

## הערות שוליים

קטגוריה:שירי ערש
קטגוריה:שירי המאה ה-19
קטגוריה:ספרות בריטית
קטגוריה:שירי ילדים
קטגוריה:שירים באנגלית
קטגוריה:שירים עממיים
קטגוריה:שירים המבוססים על פואמות
אינדיו פריירה

**אינדיו ז'וזה פיליו פריירה ** (בפורטוגזית: **Josué Ferreira Filho Índio**; נולד ב-17 ביולי 1974) הוא כדורגלן עבר ברזילאי ששיחק בעמדת הבלם בין היתר בקבוצת בית"ר ירושלים.

## קריירה
אינדיו יליד אראפיראקה שבברזיל, החל את הקריירה המקצוענית שלו בנוער של המועדון פלמנגו מהליגה הברזילאית הבכירה ועלה לשחק בבוגרים. לאחר שלא הצליח להשתלב בקבוצה כשחקן הרכב, עבר לקבוצת גוארני מהליגה השלישית בברזיל, כשמאוחר יותר עבר גם לז'ובנטודה שם שיחק כארבע עונות בליגה הראשונה שם זכה לראשונה בגביע המדינה הברזילאי ושנה לאחר מכן בטורניר ריו-סאו פאולו עם פלמיירס. בעונות שלאחר מכן לא הרבה לקבל דקות משחק ולכן החליט לצאת לשחק מחוץ לברזיל והגיע לבית"ר ירושלים בעונת 2002/2003, והצליח להשתלב כשחקן הרכב קבוע בעמדת הבלם. סה"כ צבר אינדיו 90 הופעות בבית"ר בהן כבש שלושה שערים. לאחר תום חוזהו בעונת 2004/2005 חזר לשחק בברזיל בז'ובנטודה, וסיים את הקריירה בקבוצת נאוטיקו מהליגה השנייה בברזיל.

לאחר פרישתו ממשחק פעיל פנה אינדיו לקריירת אימון, וכיום (2016) הוא רכז טכני של קבוצת מרינגה מהליגה הרביעית בברזיל.

## תארים
;ז'ובנטודה:
*הגביע הברזילאי (1) : 1999

;פלמיירס:
*טורניר ריו-סאו פאולו (1): 2000

## קישורים חיצוניים

* פרופיל השחקן של אינדיו באתר הברזילאי ogol.com.br

קטגוריה:בלמי כדורגל ברזילאים
קטגוריה:כדורגלנים ברזילאים
קטגוריה:כדורגלני פלמנגו
קטגוריה:כדורגלני גוארני
קטגוריה:כדורגלני ז'ובנטודה
קטגוריה:כדורגלני פלמיירס
קטגוריה:כדורגלני ויטוריה
קטגוריה:כדורגלני קוריטיבה
קטגוריה:כדורגלני בית"ר ירושלים
קטגוריה:כדורגלנים זרים בישראל
קטגוריה:ספורטאים ברזילאים בישראל
קטגוריה:ברזילאים שנולדו ב-1974
שיניים לבנות

**שיניים לבנות** הוא רומן מאת הסופרת הבריטית זיידי סמית', שראה אור באנגלית בשנת 2000, ובעברית בשנת 2003. הרומן עוסק בחייהם המאוחרים של שני אחים לנשק — הבנגלדשי סמאד איקבל והאנגלי ארצ'י ג'ונס — ושל משפחותיהם, בלונדון.

הספר זכה במספר פרסים, בהם פרס הבדיון על שם ג'יימס טייט בלאק בשנת 2000, פרס וויטברד לרומן הביכורים הטוב ביותר לשנת 2000, פרס ספר הביכורים של הגרדיאן, פרס ספר הביכורים של ארגון סופרי חבר העמים הבריטי, ופרס בטי טראסק. כתב העת טיים כלל את הרומן ברשימת "מאה הרומנים הטובים ביותר בשפה האנגלית מ-1923 עד 2005"

## תקציר עלילה

## עיבוד לטלוויזיה
בשנת 2002 שודר בערוץ 4 הבריטי עיבוד טלוויזיוני לרומן, בארבעה חלקים. את הסדרה ביים ג'וליאן ג'ארולד, וכיכּבו בה אום פורי בתפקיד סמאד ופיל דייוויס בתפקיד ארצ'י.

## קישורים חיצוניים
* 
* 
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רומנים המתרחשים בלונדון
התמחות (רפואה)

**התמחות** היא שלב מתקדם בהכשרתו של רופא, הנערך לאחר שהרופא סיים סטאז' וקיבל רישיון לעסוק ברפואה, ובו רוכש הרופא ידע וניסיון באחד מתחומי הרפואה, כגון רפואה פנימית או אונקולוגיה.

## התמחות בישראל
[250px|ממוזער|תעודת רופא מומחה ב[גריאטריה, מטעם משרד הבריאות בישראל]]
בישראל, מסלול הכשרתו של רופא מתחיל בלימודים אקדמיים, המחולקים לשלב טרום-קליני ושלב קליני.
השלב הקליני מתבצע במחלקות בבתי חולים המסונפים לבתי ספר לרפואה. התואר האקדמי של הרופאים, דוקטור לרפואה (Medical Doctor, MD), מתקבל לאחר סיום הלימודים ותקופת התנסות מעשית המכונה בישראל ״סטאז'״. לאחר שהסטודנט עומד בכל הדרישות ומקבל את התואר האקדמי MD, עליו לפנות לרשויות המוסמכות (בישראל - משרד הבריאות) בבקשה לקבל רישיון לעסוק ברפואה.

סמכויותיו וחובותיו של רופא בעל רישיון מוגדרות בחוק (בישראל - פקודת הרופאים). רופא בשלב זה מכונה ״רופא כללי״, והוא יכול להמשיך את הכשרתו כ**רופא מתמחה** באחד המסלולים המוגדרים בישראל על ידי המועצה המדעית של ההסתדרות הרפואית.

משך ההתמחות הוא 4–7 שנים בהתאם לתחום. הרופא המתמחה מועסק על ידי מוסד רפואי שהוכר על ידי המועצה המדעית ומשרד הבריאות להכשרת מתמחים. בתקופת ההתמחות חלים על המוסד המעסיק רופאים מתמחים חובות המוגדרות על ידי המועצה המדעית ומעוגנות בתקנות משרד הבריאות ובהסכמי העבודה עם המעסיקים. הרופא המתמחה עובד במוסד הרפואי תחת הדרכה ופיקוח של רופאים מומחים בתחום התמחותו. עם זאת, רופא מתמחה הוא רופא בעל רישיון, והוא נושא באחריות ובסמכות המוגדרות בחוק לכל רופא.
במהלך ההתמחות ובסופה נדרש המתמחה לעמוד בבחינות של המועצה המדעית.

מתמחה שסיים את משך ההכשרה באופן הנדרש ועבר את בחינות ההסמכה, יכול לפנות למועצה המדעית בבקשה להכרה כמומחה. המועצה דנה בבקשתו המלווה באסמכתאות ובהמלצות הנדרשות. אם הוחלט כי המתמחה עמד בכל הדרישות, ממליצה המועצה המדעית למשרד הבריאות להכיר ברופא כמומחה. משרד הבריאות מנפיק לרופא רישיון מומחה.
לעיתים ממשיך הרופא להתמחות-על או לתקופת התמקצעות נוספת, הנמשכת בדרך כלל 1–3 שנים.

הרופאים המתמחים מאיישים את בתי החולים בכל שעות היממה ומבצעים את מרבית העבודה הקלינית, תחת פיקוח והדרכה של רופאים מומחים. בשעות הערב והלילה מאוישות מרבית המחלקות בבתי החולים על ידי רופאים מתמחים בלבד (תורנות), והרופאים המומחים זמינים לייעוץ טלפוני או להגעה לבית החולים במידת הצורך (כוננות).

תנאי ההעסקה של רופאים מתמחים ומידת הנוכחות של רופאים מומחים בבתי החולים בשעות הערב והלילה עוברים שינויים תכופים בעשורים האחרונים. המגמה היא בעיקרה הגדלת מספר המומחים הנוכחים בערב ובלילה מחד, והקלת העומס על המתמחים מאידך.

## מסלולי התמחות
בישראל מוכרים 57 מסלולי ההתמחות הבאים: 
### התמחות בסיסית

### התמחות על

## קישורים חיצוניים
* מקצועות ההתמחות, באתר ההסתדרות הרפואית
* תקנות הרופאים (אישור תואר מומחה ובחינות), תשל"ג-1973

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רפואה: לימודים והדרכה
HD 162020

**HD 162020 **הוא כוכב הסדרה הראשית כתום הממוקם בקבוצת הכוכבים עקרב בעל ננס חום אשר מקיף אותו.

## HD 162020 b
**HD 162020 b** הוא ננס חום בעל מסה של 15 מסות צדק. מכיוון שהוא בעל מסה נמוכה אי אפשר לדעת את נטייתו סביב הכוכב. הננס החום מקיף את HD 162020 במסלול קרוב מאוד עם מרחק ממוצע של 0.075 יחידות אסטרונומיות ממנו. למרות זאת, מסלולו בעל אקסצנטריות של 27.7%. המרחק לכוכב שאותו HD 162020 b מקיף נע בין 0.054 ל 0.096 יחידות אסטרונומיות. הננס החום בעל חצי משרעת גבוהה מאוד של 1.813 ק"מ לשנייה. גילויו של הכוכב נמסר ב-15 באפריל 2000 על ידי המרכז לחיפוש כוכבי לכת חוץ שמשיים בז'נבה שבשווייץ.

## קישורים חיצוניים
* 

קטגוריה:ננסים חומים
קטגוריה:כוכבי הסדרה הראשית מסוג K
קטגוריה:קבוצת הכוכבים עקרב
דגי ריאות אפריקניים

**דגי ריאות אפריקניים** (שם מדעי: **Protopteridae**) היא משפחה של דגי ריאות מסדרת בעלי שתי ריאות, להם שתי ריאות מתפקדות. במשפחה ישנו סוג אחד - דג ריאות אפריקני (*Protopterus*), ובו 4 מינים.

אלו דגים גדולים החיים כשמם בביצות ונהרות שונים באפריקה שיכולים להגיע לאורך 200 ס"מ. דגי הריאות עוברים את התקופה היבשה בתוך שלוליות באדמת הביצה. הם מתחפרים בבוץ ונכנסים לתרדמה, כשעורם עטוף בריר מיוחד המגן עליהם מפני התייבשות. הם שבים לפעילות בעונת הגשמים.

## מיון
* משפחת **דגי ריאות אפריקניים** (Protopteridae)
** סוג דג ריאות אפריקני (Protopterus)
*** מין דג ריאות אפריקני משויש (Protopterus aethiopicus)
*** מין דג ריאות מזרח-אפריקני (Protopterus amphibius)
*** מין דג ריאות מערב-אפריקני (Protopterus annectens)
*** מין דג ריאות אפריקני מנומר (Protopterus dolloi)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1839
קטגוריה:בעלי שתי ריאות
קטגוריה:טקסונים שתוארו בידי ריצ'רד אוון
אגמייה

[ממוזער|[אגמייה מצויה.]]
**אגמייה** (בכתיב מנוקד: **אֲגַמִּיָּה**; ידועה גם בשם **אגמית**; שם מדעי: *Fulica*) הוא סוג של עופות מים ממשפחת הרליתיים שבסדרת העגוראים החיים באזורי מים מתוקים שונים כמו אגמים או ביצות שונות.

האגמייה היא עוף מים קטן ושחור בעל מקור לבן דמוי חרוט ולפעמים גם בעל כתם אדום בקצה המקור. האגמייה מותאמת לחיים במים ומזכירה במראהה ובסגנון שחייתה ברווז. היא ניזונה בעיקר מצמחייה ומחסרי חוליות.

בישראל מצוי המין אגמייה מצויה.

## מינים
*אגמייה הוואית (*Fulica alai*)
*אגמייה אמריקאית (*Fulica americana*)
*אגמייה האנדים (*Fulica ardesiaca*)
*אגמייה בירית (*Fulica armillata*)
*אגמייה מצויה (*Fulica atra*)
*אגמייה קריבית (*Fulica caribaea*)
*אגמייה מקרינה (*Fulica cornuta*)
*אגמייה מצויצת (*Fulica cristata*)
*אגמייה ענקית (*Fulica gigantea*)
*אגמייה לבנת-כנף (*Fulica leucoptera*)
*אגמייה אדומת-פנים (*Fulica rufifrons*)

### מינים שנכחדו
**Fulica newtonii*
**Fulica chathamensis*
**Fulica prisca*
**Fulica infelix*
**Fulica shufeldti*

## קישורים חיצוניים

* 

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:רליתיים
סולימאן עבדולהי

**סולימאן עבדולהי** (באנגלית: **Suleiman Abdullahi**; נולד ב-10 בדצמבר 1996 בניגריה) הוא כדורגלן ניגרי המשחק בעמדת החלוץ בקבוצת גטבורג.

## קריירת מועדונים
### ויקינג
עבדולהי נולד בניגריה. בשנת 2015 חתם על חוזה בוויקינג מליגת העל הנורווגית. ב-6 באפריל 2015 ערך את הופעת הבכורה שלו במועדון, כשנכנס כמחליף בדקה ה-78 בהפסד 0–1 למיונדאלן במסגרת המחזור הראשון בליגה. ב-25 באפריל הבקיע את שער הבכורה שלו במועדון, שער בדקה ה-77 בהפסד 1–4 לרוזנבורג במסגרת המחזור הרביעי בליגה. הוא שיחק במועדון במשך עונה וחצי, בהן ערך 40 הופעות ליגה והבקיע 13 שערים.

### איינטרכט בראונשווייג
ב-17 ביוני 2016 חתם עבדולהי על חוזה ל-4 עונות באיינטרכט בראונשווייג מהבונדסליגה השנייה. ביולי  הושאל לאוניון ברלין. בסיום העונה, רשם עם אוניון עליה לבונדסליגה. בתום העונה, חתם בקבוצה עד לשלוש שנים.

## קריירה בין-לאומית
ב-13 בנובמבר 2015 ערך עבדולהי את הופעת הבכורה שלו בנבחרת ניגריה, כששיחק 90 דקות בתיקו 0-0 נגד נבחרת סווזילנד במסגרת מוקדמות מונדיאל 2018. במהלך המשחק השני הוא הוחלף על ידי אזקיאל בייזי ולא עלה יותר למגרש במדי הנבחרת.

## קישורים חיצוניים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:קדונה: כדורגלנים
קטגוריה:כדורגלני ויקינג
קטגוריה:כדורגלני איינטרכט בראונשווייג
קטגוריה:כדורגלני אוניון ברלין
קטגוריה:כדורגלני גטבורג
קטגוריה:כדורגלני נבחרת ניגריה
קטגוריה:ניגרים שנולדו ב-1996
הורסט שטיין

**הורסט שטיין** (בגרמנית: **Horst Stein**; 2 במאי 1928 – 27 ביולי 2008) היה מנצח גרמני.

## ביוגרפיה
שטיין נולד ב-1928 באלברפלד (וופרטל) לאב מכונאי. הוא למד בבתי הספר למוזיקה בפרנקפורט ובקלן. בקלן למד אצל פיליפ ז'ארנק, תלמידו של פרוצ'ו בוזוני. בין 1947 ל-1951 היה קורפטיטור בוופרטל. ב-1951 הוא מונה לקאפלמייסטר של האופרה הממלכתית של המבורג, וב-1955 לקאפלמייסטר של האופרה הממלכתית של ברלין. שטיין עזב את מזרח גרמניה ב-1961 וחזר להמבורג כסגן למנהל המוזיקלי רולף ליברמן. בין 1963 ל-1970 כיהן כבמאי האופרה והמנהל המוזיקלי בתיאטרון הלאומי של מנהיים. ב-1970 מונה למנצח ראשי באופרה של וינה. הוא חזר להמבורג כמנהל מוזיקלי בין 1972 ל-1979, וגם ניהל את התזמורת הפילהרמונית של המבורג בין 1973 ל-1976.

ב-1952 החל לעבוד בפסטיבל ביירוית כעוזר למנצחים יוזף קיילברת, הנס קנאפרטסבוש, קלמנס קראוס והרברט פון קאראיין. בין 1969 ל-1986 ניצח על 138 יצירות מאת ריכרד וגנר בפסטיבל. ב-1980 מונה למנהל המוזיקלי של תזמורת שווייץ המערבית. בין 1985 ל-1996 כיהן כמנצח הראשי של התזמורת הסימפונית של במברג, ובין 1987 ל-1994 כיהן גם כמנצח הראשי של התזמורת הסימפונית של בזל.

שטיין נפטר ב-2008 בואנדבר, שווייץ.

## לקריאה נוספת

## קישורים חיצוניים

* 

קטגוריה:גרמנים שנולדו ב-1928
קטגוריה:מנצחי אופרה
קטגוריה:מנצחים גרמנים
קטגוריה:במאי אופרה גרמנים
קטגוריה:גרמנים שנפטרו ב-2008
אונדריי דודה

**אונדריי דוּדָה** (בסלובקית: **Ondrej Duda**; נולד ב-5 בדצמבר 1994) הוא כדורגלן סלובקי המשחק בעמדת הקשר ההתקפי באל-איתיפאק מליגת העל הסעודית ובנבחרת סלובקיה. יש לו שני כינויים נפוצים שנוספו לו בעקבות סגנון משחקו הלטיני: "דודיניו" ו"אונדריי די מריה".

## קריירת מועדונים

דודה החל לשחק כדורגל במחלקת הילדים של מועדון עיר הולדתו מ.פ.ק. סנינה. לאחר מכן עבר למחלקת הנוער של קבוצת מ.פ.ק. קושיצה, בה התקדם עד אשר הגיע להרכב הקבוצה הבוגרת של המועדון. את הופעת הבכורה שלו ערך בגיל 17 בלבד, במשחק הניצחון הביתי 0–1 מול סלובן ברטיסלאבה. בחורף 2014 החליט דודה שלא להאריך את חוזהו בקושיצה. בפברואר 2014 חתם כשחקן חופשי במועדון הפולני לגיה ורשה על חוזה לארבע שנים וחצי. ב-30 ביולי 2015 נפגע דודה מאבן שהושלכה לעברו במהלך משחק מוקדמות הליגה האירופית מול קוקסי באלבניה. לאחר שנחבש, הוא פונה, והמשחק הופסק בגין האירועים. לגיה ורשה זכתה בניצחון טכני בתוצאה 0–3, ועל קוקסי הוטל גם קנס כספי בסך 49,160 פאונד ועונש של משחק ללא קהל.

ב-20 ביולי 2016, חתם דודה על חוזה ל-5 שנים במועדון הבונדסליגה הרטה ברלין. ב-12 בינואר 2020 הושאל דודה לנוריץ' סיטי מהפרמייר ליג עד לסוף העונה. ב-16 בספטמבר 2020 חתם דודה לארבע שנים בפ.צ. קלן. ב-29 בינואר 2023 הושאל להלאס ורונה עד לסוף העונה. ב-1 ביולי 2023 חתם בהלאס ורונה בחוזה קבוע. ב-16 ביולי 2025 חתם באל-איתיפאק מליגת העל הסעודית.

## קריירה בינלאומית
דודה ערך את הופעת הבכורה שלו עבור הנבחרת הסלובקית ב-18 בנובמבר 2014, כאשר נכנס כמחליף במקום מארק האמשיק, בדקה ה-59 של משחק הניצחון 1–2 מול פינלנד, במסגרת משחק ידידות שנערך בז'ילינה. שערו הראשון במדים הלאומיים הובקע ב-31 במרץ 2015, במשחק הניצחון 0–1 מול צ'כיה, במסגרת משחק ידידות. דודה הבקיע את שערה הראשון של נבחרתו במסגרת טורניר הגמר של יורו 2016, לאחר שהשווה זמנית ל-1-1 במשחק מול ויילס, שנגמר בהפסד נבחרתו בתוצאה 1–2. נכלל בסגל נבחרת סלובקיה ליורו 2020 וליורו 2024.

## קישורים חיצוניים

## הערות שוליים

קטגוריה:כדורגלנים סלובקים
קטגוריה:קשרי כדורגל סלובקים
קטגוריה:כדורגלני מ.פ.ק. קושיצה
קטגוריה:כדורגלני לגיה ורשה
קטגוריה:כדורגלני הרטה ברלין
קטגוריה:כדורגלני נוריץ' סיטי
קטגוריה:כדורגלני פ.צ. קלן
קטגוריה:כדורגלני הלאס ורונה
קטגוריה:כדורגלני נבחרת סלובקיה
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני יורו 2024
קטגוריה:סלובקים שנולדו ב-1994
ראג'פאט

**ראג'פאט** (בהינדית: **דרך המלכים**) היא השדרה הלאומית של הודו הממוקמת במרכז דלהי. השדרה מתחילה ב**כיכר הניצחון** שנמצאת בכניסה לארמון הנשיא ומשם נמתחת מזרחה אל כיכר גדולה, בתוכה פארק. במרכז הפארק ממוקם שער הודו ובצידו המזרחי נמצא "האצטדיון הלאומי - ניו דלהי". את השדרה מקיפים משני צדדיה מדשאות, בריכות מים, מזרקות, אובליסקים, ופנסי רחוב מעוצבים. השדרה נחשבת לאחת המפורסמות ביותר בהודו ומשמשת למצעדים, תהלוכות, חגיגות יום העצמאות ההודי ולטקסי קבלת פנים עבור ראשי מדינות זרות המגיעים להודו. את השדרה מקיפים משרדי ממשלה, בית סגן נשיא הודו, מרכז אינדירה גנדי לתרבות ואומנות, מרכז קונגרסים בינלאומי, המוזיאון הלאומי של הודו, הארכיון הלאומי של הודו, ובניין הפרלמנט ההודי.

## היסטוריה
הקמתה של עיר בירה חדשה בתקופת השלטון הבריטי בהודו תוכננה על ידי האדריכל הבריטי אדווין לוטיינס, בזמן הקמתה של ניו דלהי בצמוד אל העיר דלהי הישנה. כאשר הוקמה השדרה בתקופת השלטון הבריטי היא נקראה בשם "דרך המלכים" ושיקפה את שלטון המלוכה הבריטי על תת־היבשת ההודית. האדריכל אדווין לוטיינס רצה ליצור נוף פנורמי של ניו דלהי באמצעות שדרה רחבת ידיים וארמון הנשיא הבולט בצידה המערבי והמבנה העצום של **שער הודו** יחד עם הכיכר הגדולה והפארק הנמצאים סביבו.

## גלריה

תמונה:Tricolour Lighting Night view at India Gate Delhi.jpg|מבנה שער הודו בשדרת הראג'פאט
תמונה:Delhi India Government.jpg|בניין ממשלת הודו בצידה הצפוני של שדרות הראג'פאט
תמונה:Vijay Chowk at Rajpath, with Secretariat Buildings in the background, New Delhi.jpg|שוטר מכוון את התנועה באחד הצמתים של שדרות הראג'פאט
תמונה:Jawaharlal Nehru Stadium1.jpg|האצטדיון הלאומי בקצה המזרחי של השדרה


## קישורים חיצוניים

קטגוריה:ניו דלהי
קטגוריה:אסיה: רחובות ושדרות
G.R.L.

**** היא להקת בנות שהוקמה על ידי רובין אנטין. חברות הלהקה הן: לורן בנט, נטשה סלייטון וג'זי מג'ייה, וחברות הלהקה לשעבר הן: סימון באטל, אמילין אסטרדה, ופאולה ואן אופן.

## היסטוריה
ב-9 בספטמבר 2013 הוציאו את הקליפ "vacation" ששימש כחלק מהפסקול לסרט "הדרדרסים 2". ב-25 בפברואר 2014 אירח אותן הזמר פיטבול בשיר "Wild Wild Love". ב-29 ביולי 2014 יצא ה-EP הראשון של הלהקה. מהאלבום יצא הסינגל "Ugly Heart" שהגיע למעמד פלטינה, הגיע למקום 10 במצעד סוף השנה של אוסטרליה, למקום ה-3 במצעד הרשמי של ניו זילנד והפך לשיר המצליח ביותר של הלהקה עד כה.

ב-4 בספטמבר 2014 נמצאה באטל ללא רוח חיים בדירתה שבהוליווד. חוקרי מקרה המוות של מחוז לוס אנג'לס קבעו שהיא שמה קץ לחייה, והתברר שהיא התאבדה בעקבות דיכאון אשר נגרם מבעיות כלכליות. הקבוצה שחררה הודעה רשמית יום לאחר מכן ברשתות החברתיות, ולקחה הפסקה קצרה בעקבות מותה.

ב-15 בינואר 2015 הוציאו את הקליפ "Lighthouse" אשר הוקדש לזכרה של באטל. הקבוצה התפרקה רשמית ב-2 ביוני 2015, אולם ב-15 ביוני 2016 דווח כי הקבוצה מתכננת קאמבק.

הקבוצה חזרה באופן רשמי ב-5 באוגוסט 2016, עם חברה חדשה ללהקה בשם ג'זי מג'ייה, לצד החברות המקוריות מהלהקה לורן בנט ונטשה סלייטון, מה שהפך את הקבוצה לטריו. הופעתם הראשונה לאחר הקאמבק הייתה בפסטיבל המוזיקה של ניקלודיאון "סליים-פסט" שבאוסטרליה, בספטמבר 2016. מאז, הספיקה הלהקה להוציא שני סינגלים: "Kiss Myself" ו-"?Are We Good".

## חברות הלהקה
### חברות הלהקה הנוכחיות
* לורן בנט (באנגלית: **Lauren Bennett**) - נולדה ב-23 ביוני 1989
* ג'זי מג'ייה (באנגלית: **Jazzy Mejia**) - נולדה ב-24 ביולי 1994
* נטשה סלייטון (באנגלית: **Natasha Slayton**) - נולדה ב-19 באוגוסט 1988

### חברות הלהקה לשעבר
* סימון באטל (באנגלית: **Simone Battle**) - נולדה ב-17 ביוני 1989, נפטרה ב-5 בספטמבר 2014
* פאולה ואן אופן (באנגלית: **Paula Van Oppen**) - נולדה ב-20 ביוני 1989
* אמילין אסטרדה (באנגלית: **Emmalyn Estrada**) - נולדה ב-5 באפריל 1992

## דיסקוגרפיה
### אלבומי אולפן
* 2014: **

## קישורים חיצוניים

* 

קטגוריה:צמדים מוזיקליים אמריקאיים
קטגוריה:להקות בנות אמריקאיות
קטגוריה:להקות שהוקמו בשנת 2013
קטגוריה:להקות שהתפרקו בשנת 2021
בית זינאתי

ממוזער|250px|מרכז המבקרים בית זינאתי
**בית זינאתי** הוא אתר מורשת בפקיעין. אתר המורשת מספר על ההיסטוריה היהודית של פקיעין, ועל משפחת זינאתי, אשר על פי לפי רשימות יוחסין מקורה מהישוב היהודי בכפר חנניה, ולפי גרסה אחרת היא מתגוררת בפקיעין מתקופת חורבן בית שני. סביב אתר המורשת נמצאים, בין היתר, מערת הרשב"י, בית הכנסת העתיק של פקיעין, הקשורים לסיפור המקום. במרכז המבקרים מתקיימות פעילויות רבות, כגון סיורים לכל המשפחה, מסיק זיתים והצגת תיאטרון.

## פקיעין
ממוזער|250px|כיכר המעיין בפקיעין

אתר המבקרים עורך סיורים מוזיקליים ביישוב פקיעין. היישוב העתיק ובו תושבים דרוזים, נוצרים, מוסלמים, ויהודים. במהלך הסיורים של האתר, המבקרים עוברים בכיכר המעיין של היישוב, ובמרכז קהילתי. בסיור מדברים גם על הקשר החזק בין המקום לבין מורשתו של יצחק בן-צבי.

## בית הכנסת העתיק

על פי המסורת, בית הכנסת העתיק של פקיעין, הוקם במקום בית מדרשו של רבי יהושע בן חנניה. בבית הכנסת התגלו שני לוחות הנחרטו סמוך לימי בית שני. הבניין שופץ ב-1873 מתרומתו של רפאל לוי. כיום, בית הכנסת העתיק נמצא תחת השגחתה של משפחת זינאתי, ששומרת ומתחזקת את המקום.

## בית זינאתי
[ממוזער|250px|שרים במערת ה[רשב"י]]
מרכז המבקרים, הנקרא גם בית רחל ינאית בן-צבי, היה בעברו מחסן. בשנים האחרונות, הוצאו משם חפצים רבים המיועדים לשימור. בין החפצים תמונות ישנות, כלי עבודה ישנים, ואביזרים. כל אלה מתארים את תולדותיהם של היהודים בפקיעין לאורך השנים. כיום במרכז המבקרים ישנו מוזאון. במקום ניתן לצפות גם במיצג אורקולי, ובהצגה של מרגלית זינאתי ואוריאל רוזנבאום.

## מרגלית זינאתי
ממוזער|250px|אוריאל רוזנבאום ומרגלית זינאתי
מרגלית זינאתי היא "שומרת הגחלת היהודית". מרגלית היא האחרונה ממשפחת זינאתי שעדיין גרה במקום. היא מספרת את סיפורה לקהל המבקרים במקום.
בשנת 2018, השנה ה-70 למדינת ישראל, נבחרה זינאתי להדליק משואה בטקס הדלקת המשואות המסורתי, ואף זכתה לעיטורי כבוד מנשיא המדינה ובפרס ירושלים.

## לקריאה נוספת
* רבקה אלפר, **אנשי פקיעין**, הוצאת עם עובד, 2004

## קישורים חיצוניים

* אתר בית זינאתי
* 

## הערות שוליים

קטגוריה:אתרי מורשת במחוז צפון
זינאתי
קטגוריה:פקיעין
יאן גרגוש

**יאן גרגוש** (בסלובקית: **Ján Greguš**; נולד ב-29 בינואר 1991) הוא כדורגלן סלובקי המשחק בקבוצת יוסטון דינמו מה-MLS.

## קריירת מועדונים
גרגוש החל לשחק כדורגל במועדון עיר הולדתו ניטרה. ב-20 במאי 2009, ערך את הופעת הבכורה שלו בליגת העל הסלובקית בגיל 18 בלבד, במשחק מול ספרטק טרנבה. לאחר 4 משחקים עבור ניטרה, גרגוש חתם ביולי 2009 במועדון הצ'כי באניק אוסטרבה. ב-8 באפריל 2012, גרגוש כבש את שערו הראשון, בניצחון החוץ של קבוצתו מול קבוצת הראדץ קראלובה. בינואר 2013, גרגוש הושאל לקבוצת הפוטבול ליג צ'מפיונשיפ האנגלית בולטון וונדררס למשך עונה. במהלך כל העונה, גרגוש שותף רק במשחקיה של קבוצת המילואים של בולטון. ב-2015, חתם בקבוצת באומיט ייאבלונס.

## קריירה בינלאומית
גרגוש ערך את הופעת הבכורה שלו עבור נבחרת סלובקיה ב-31 במרץ 2015, במשחק מול צ'כיה. בדקה ה-49 של משחק בכורתו, בישל את שער הניצחון לאונדריי דודה. גרגוש נכלל בסגל הנבחרת הסלובקית לטורניר הגמר של יורו 2016 בצרפת.

## תארים
;קופנהגן
* אליפות דנמרק: 
* הגביע הדני: 

## קישורים חיצוניים

קטגוריה:כדורגלנים סלובקים
קטגוריה:קשרי כדורגל סלובקים
קטגוריה:ניטרה: כדורגלנים
קטגוריה:כדורגלני ניטרה
קטגוריה:כדורגלני באניק אוסטראבה
קטגוריה:כדורגלני בולטון וונדררס
קטגוריה:כדורגלני פ.ק. יבלונץ
קטגוריה:כדורגלני פ.צ. קופנהגן
קטגוריה:כדורגלני מינסוטה יונייטד
קטגוריה:כדורגלני סן חוזה ארת'קווייקס
קטגוריה:כדורגלני נאשוויל
קטגוריה:כדורגלני יוסטון דינמו
קטגוריה:כדורגלני נבחרת סלובקיה
קטגוריה:כדורגלני יורו 2016
קטגוריה:כדורגלני יורו 2020
קטגוריה:ספורטאים זרים באנגליה
קטגוריה:ספורטאים זרים בצ'כיה
קטגוריה:ספורטאים זרים בארצות הברית
קטגוריה:סלובקים שנולדו ב-1991
יצחק אבן דנאן

הרב **יצחק אבן דנאן** (20 באוגוסט 1834, ט"ו באב ה'תקצ"ד – 23 במאי 1900, כ"ד באייר ה'תר"ס) היה רב ופוסק בעיר פאס במרוקו. מחבר שו"ת "ליצחק ריח".

## קורות חיים
נולד בפאס לרב שמואל, מפיו התחנך ולמד בצעירותו. בשנת 1875 (ה׳תרל"ה) ביקר בארץ ישראל יחד עם אחיינו הרב שלמה אבן דנאן למשך כחודש. בארץ ישראל ביקרו במקומות הקדושים, ובדרכם חזור עברו דרך אלכסנדריה שבמצרים. בשנת 1879 (ה'תרל"ט) החל לשמש כמורה צדק בפאס, והתפרסם כפוסק בעל שיעור קומה וסברא ישרה.

רבי יוסף בן נאים, בספרו "מלכי רבנן", כותב עליו: "היה משים לילות כימים בלימודו, כל ימיו לא מש מתוך האהל והיה קנאי לבלי חת משום אדם, ואני הכותב למדתי אצלו באיזה ימים ולילות אחדים, לא ישוער ולא יספר יראתו הטהורה זיע"א".

הלך לעולמו בפאס, ונקבר בבית הקברות היהודי בעיר.

בנו היה רבי שמואל אבן דנאן, מחבר הספר תדשן אדמה, בו אסופת הנהגות ומנהגים המבוססים על תורת האר"י.
[ממוזער|250px|[בית הכנסת אבן דנאן בעיר פאס]]

## חיבורו
השאיר אחריו כתבים רבים בהלכה, בדרוש ובפיוט.
* **ליצחק ריח** - תשובות, פרשנות לפסוקים וכללים הלכתיים, נדפס על ידי בניו, ליוורנו ה׳תרס״ב.

## קישורים חיצוניים
* הספר ליצחק ריח, באתר HebrewBooks
* 
* מתוך בלוג עצי שורשים
* 

קטגוריה:מחברי ספרי שו"ת
אבן דנאן
קטגוריה:ילידי 1834
קטגוריה:נפטרים ב-1900
ישראל זיתון

הרב **ישראל זיתון** (1840–23 באוגוסט 1921) היה אב בין דין, ראש רבני תוניסיה, ומגדולי רבניה.

## ביוגרפיה
נולד בתוניס בשנת 1840. בילדותו למד אצל הרב ישועה בסיס והרב אברהם הכהן יצחקי, ובהמשך אצל הרב אברהם חג'אג'.

בשנת 1898 (ה'תרנ"ח) החל לשמש כאב בית הדין הגדול בתוניס, ולצדו כיהנו כדיינים הרב משה חיים זיתון, הרב יעקב אלחאייק והרב דוד נתן ג'אוי. במסגרת תפקידו השיב יחד עם בית דינו אלפי תשובות הלכתיות לשאלות שנשלחו אליו מכל ערי תוניסיה.

לאחר פטירת הרב אליהו זרח בשנת 1918 (ה'תרע"ח), נבחר לשמש כראש הרבנים בתוניסיה, ושימש בתפקיד זה עד לפטירתו.

עמד בקשר מכתבים עם גדולי הדור במדינות אחרות, ביניהם הרב אברהם אביכזיר ממוגדור, הרב מרדכי בן ג'ו מטאנג'יר, הרב שלמה צרור מאלג'יריה, הרב אברהם חביב מטריפולי, הרב יצחק פלאג'י מאיזמיר, טורקיה, הרב שמואל קולומבו מליוורנו, איטליה, הרב חזקיה שבתי, הרב אליהו חזן והרב שמואל סלנט.

נפטר בי"ח באב ה'תרפ"א (23 באוגוסט 1921).

## חיבוריו
*  - חלק מתשובותיו, הודפס לאחר פטירתו
* **זית רענן**- על שולחן ערוך אורח חיים (ירושלים ה'תשע"ז)
* **לחוקקי ישראל** - תשובות לרבנים ודיינים מהשנים 1906 - 1921. בתוך ספר "זיכרון יוסף" מאת רבי יוסף בוכריץ, תשל"ג.
מאות מתשובותיו עדיין מצויות בכתב יד. הוציא לאור את הספר "זרעו של אברהם" מאת רבו, הרב אברהם חג'אג'.

## קישורים חיצוניים
* יהדות תוניסיה
* 

קטגוריה:תוניס: רבנים
קטגוריה:רבנים ראשיים לתוניסיה
קטגוריה:מחברי ספרי שו"ת
קטגוריה:יהודים הקבורים בתוניסיה
קטגוריה:אבות בתי דין
קטגוריה:ילידי 1840
קטגוריה:תוניסאים שנפטרו ב-1921
39 בסרטן

**39 בסרטן** הוא ענק צהוב בעל בהירות נראית של 6.39 הממוקם בקבוצת הכוכבים סרטן.

39 בסרטן חבר בצביר הכוורת.

## קישורים חיצוניים
* 

קטגוריה:ענקים מסוג G
קטגוריה:קבוצת הכוכבים סרטן
קטגוריה:קצרמר מדעי החלל